**Δελτίο Τύπου**

**Χαρτογραφική Έκθεση:**

**«Ο Βόλος μέσα από μια φοιτητική ματιά»**

**Τίτλος Έκθεσης:** «Ο Βόλος μέσα από μια φοιτητική ματιά»

**Διάρκεια:** 03 - 09 Ιουνίου, 2023

**Εγκαίνια:** Σάββατο 03 Ιουνίου, στις 18:00

**Τόπος:** Φουαγιέ Θόλου (Παραλιακό συγκρότημα)

**Τμήμα:** Παιδαγωγικό Τμήμα Δημοτικής Εκπαίδευσης

**Περιγραφή:**

Η Γεωγραφία είναι ένας τρόπος σκέψης και κριτικής παρατήρησης του κόσμου που μας περιβάλλει. Παρ' όλη τη σημασία που αυτή κατέχει, το μάθημα της σχολικής Γεωγραφίας συχνά παραμερίζεται στο Πρόγραμμα Σπουδών του Δημοτικού Σχολείου και θεωρείται ως δευτερεύον. Αυτό έχει ως αποτέλεσμα να υποτιμάται η συμβολή της Γεωγραφίας στην εκπαίδευση και να περιορίζονται οι δυνατότητες για την ανάπτυξη της λεγόμενης γεωγραφικής φαντασίας των μαθητριών/ών.

Με αυτή την αφετηρία, οι φοιτήτριες και οι φοιτητές του μαθήματος **«Η Γεωγραφία και η Διδασκαλία της στο Δημοτικό Σχολείο» του Παιδαγωγικού Τμήματος Δημοτικής Εκπαίδευσης** διοργανώνουν, σε συνεργασία με την Θεατρική Ομάδα του Πανεπιστημίου (3ος Όροφος), μία χαρτογραφική έκθεση, υπό την επίβλεψη του Δρ. Γιώργου Χατζηνάκου, με τίτλο «Ο Βόλος μέσα από τη φοιτητική ματιά»**.**

Στο πλαίσιο του μαθήματος, οι φοιτήτριες και οι φοιτητές του Τμήματος μας, δημιούργησαν περίπου 190 χάρτες του Βόλου, ακολουθώντας διαφορετικές επιστημονικές μεθοδολογίες.

**Η έκθεση θα πραγματοποιηθεί από τις 03.06.2023 έως τις 09.06.2023 στο Φουαγιέ του Θόλου.**

Είστε όλοι και όλες καλεσμένες στα εγκαίνια της έκθεσης αυτό **το Σάββατο (03.06), στις 18:00 μμ.** Στην μικρή γιορτή που οργανώνουμε, οι φοιτητές και οι φοιτήτριες θα παρουσιάσουν τους χάρτες τους και θα ανταλλάξουν ιδέες με τους επισκέπτες, δημιουργώντας έναν ενθουσιώδη διάλογο γύρω από τη σημασία και τη συνεισφορά της Γεωγραφίας στην καθημερινή μας ζωή.

Κατά την διάρκεια της έκθεσης, οι επισκέπτες/ριες θα έχουν την ευκαιρία να ανακαλύψουν ποικίλες πτυχές της πόλης του Βόλου: από τα ιστορικά κτίρια και τα αξιοθέατα, μέχρι τους δημόσιους και κοινωνικούς χώρους και την πλούσια πολιτιστική κληρονομιά της πόλης. Παράλληλα, θα έχουν την ευκαιρία να εξερευνήσουν τη συναρπαστική και πολυδιάστατη φύση της Γεωγραφίας και το πώς οι πολιτιστικοί χάρτες μπορούν να συμβάλουν στην χωρική μας αντίληψη και στην καλλιέργεια της γεωγραφικής φαντασίας.

**Με εκτίμηση**

**Δρ Γιώργος Χατζηνάκος**

Τηλέφωνο επικοινωνίας: 6944116627